**Green Burger Spinners Autós játék leírás**

A játék célja, hogy a pályán minél tovább menjünk az akadályokat kikerülve (az akadályok a szürke sárga forgalomterelők).

A pálya végtelenített! A pályán az akadályok véletlenszerűen vannak generálva.

A minket üldöző rendőrökre is figyelni kell, ne hogy elkapjanak bennünket! A rendőrök távolságát a játékban a kijelzőtáblán lehet figyelni, ha a rendőrök 500 egységen belül érnek, akkor a kijelzőtábla fölött animált sziréna csík figyelmezteti a játékost, hogy a rendőrök közel értek! Ha a rendőr utolér, akkor hátulról belénk jön. Ezt az eseményt egy kis animáció kíséri.

Az autó energia szintje folyamatosan csökken, ezért a pályán található energia töltőket fontos felvenni, ha az egyik energia töltőt kihagyja a játékos még nincs vége a játéknak, mert a következő energia töltőt még pont eléri!

Az autónak 5 élete van, ha elfogy mind az 5 élete, akkor az autó felrobban és a játéknak vége! A pályán haladva lehet életeket is felvenni!

A játék végeztével egy statisztika ablak jelenik meg, amely kiírja az elért eredményt és a játékkal töltött időt is. A statisztika ablakon még a „legjobb eredmény” pont is helyet foglal, ami tartalmát a játékból való kilépés után is megőrzi.

A játék hangulatát zeneszámok is segítik. A menüben egyfajta zeneszám van. A játék alatt 5 különböző zeneszámot hallhatnak a játékosok, ezek a zeneszámok véletlenszerűen váltogatják egymást.

A zenének a hang erejét lehet módosítani és ki- és bekapcsolni lehet.

A játék kezdetekor egy ember odasétál az autóhoz, szimbolizálva a kocsiba való beszállást. Az autó elindítását hang is kíséri!

Az autóból útközben folyamatosan hullnak az animált papírpénzek.

A menüt úszó pénzek és egy mozgó pixel város színesíti.

Autó irányítása:

* oldal irányú mozgás a gyorsulásérzékelő segítségével döntéssel működik
* a gyorsulás, lassítás pedálok segítségével van megoldva (jobb oldali a gáz, a bal oldali a fék)
* motorfék: ha egyik pedál sem aktív, akkor az autó a feladatban leírtak szerint csökken a sebessége

Extras menüpont:

* A három felső csúszkával lehet a kocsinak, illetve a festésének a színét változtatni
* Az alsó két csúszka:
  + A bal oldali csúszkával (hosszabb) lehet a kocsi festéseit változtatni
  + A jobb oldali kis billentő csúszkával lehet váltani, hogy a kocsit vagy a festését színezzük
* A kocsi képe melletti nyilakkal lehet a kocsik közül választani

Zenék, hangok származási helye:

- motor indulásának hangja: <https://www.freesoundeffects.com/free-sounds/cars-10069/>

- zenék: <http://www.bensound.com/>